Ministrų kabinetas

Ministrų kabinetas arba Vyriausybė – viena iš pagrindinių valstybės institucijų, susidedanti iš aukšto rango politikų (paprastai vadinamų ministrais), vadovaujančių ministerijoms (su kai kuriomis išimtimis).Gediminas Vitkus „Politologija“, Vilnius, 1998, ISBN 9986-442-55-9 Ministrų kabinetas paprastai priskiriamas vykdomajai valdžiai ir dažniausiai atsako už tiesioginį valstybės valdymą bei sprendimų, priimtų įstatymų leidžiamosios valdžios, įgyvendinimą. Parlamentinio ar pusiau prezidentinio valdymo sąlygomis ministrų kabinetui vadovauja Ministras Pirmininkas (kancleris, premjeras, premjerministras). Prezidentinio valdymo sąlygomis ministrų kabinetui vadovauja Prezidentas.

Galimi partiniai ministrų kabinetai arba technokratiniai ministrų kabinetai.Duncan McDonnell, Marco Valbruzzi „Defining and classifying technocrat‐led and technocratic governments“, „European Journal of Political Research“, 10 April 2014, DOI 10.1111/1475-6765.12054  Idealizuoto partinio ministrų kabineto atveju sprendimus priima partijų pareigūnai arba jų kontroliuojami asmenys, vyriausybės politika apsprendžiama partijų, kurios po to ją ir vykdo, o pareigūnai (ministrų kabineto nariai) parenkami per partijas bei yra joms atsakingi. Priešingas kraštutinumas yra idealizuotas technokratinis ministrų kabinetas. Technokratinio ministrų kabineto nariai yra technokratai, ekspertai, užsiimantys politika.

Nepritariantys technokratiams ministrų kabinetams teigia, kad tokie ministrų kabinetai nutraukia valdžios delegavimo grandinę, trukdo politinių klausimų svarstymams, sudaro klaidingą neutralios, ideologija neparemtos, politikos įspūdį.Guilia Pastorella „Technocratic governments in Europe: getting the critique right“, „Political Studies“, 2016, vol. 64, nr. 4, 948-965 psl. ISSN 0032-3217  

 Taip pat skaityti 
 Lietuvos Respublikos Vyriausybė
 Jungtinių Valstijų Kabinetas
 Vokietijos Vyriausybė

 Išnašos 

Kategorija:Vykdomoji valdžia